Diari Oficial de la Generalitat Valenciana


Sumari del DOGV 3372, del 13-11-1998 (1998/9193)

Informació pública de l'Ajuntament de San Antonio de Benagéber sobre l'aprovació de les bases per a la selecció i provisió de tres places d'administratiu d'administració general.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3372

Data del DOGV
:   13-11-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/9193


Data del document
:   13-11-1998

Organisme emissor
:   Ajuntament de San Antonio de Benagéber

Tipus de document
:   Anunci

Descriptors 

:   * San Antonio de Benagéber
    * concurs administratiu
    * professió administrativa
    * administració local

Informació pública de l'Ajuntament de San Antonio de Benagéber sobre l'aprovació de les bases per a la selecció i provisió de tres places d'administratiu d'administració general. [1998/Q9193]
  
D'acord amb l'oferta pública d'ocupació publicada en el Boletín Oficial del Estado i en el Diari Oficial de la Generalitat Valenciana número 3.328, d'11 de setembre d'enguany, i de conformitat, també, amb el que ha acordat el Ple de la corporació, en la sessió del dia 3 de juliol de 1998, va acordar aprovar les bases que han de regir la convocatòria per a la selecció i provisió de tres places d'administratiu d'administració general, el text íntegre de les quals és el següent:
  
D'acord amb l'oferta pública d'ocupació per a 1998, aprovada per aquesta corporació el 3 de juliol de 1998 i remesa per a publicar-la en el Boletín Oficial del Estado i en el Butlletí Oficial de la Província, el Ple de l'Ajuntament, de data 3 de juliol de 1998, ha resolt convocar un procés selectiu per a la provisió de tres places de funcionaris de carrera, segons la relació i el catàleg de llocs de treball.
  
Bases
  
Primera. Objecte de la convocatòria
  
1. Aquesta convocatòria té per objecte la selecció per a cobrir com a funcionaris de carrera, mitjançant el sistema d'oposició lliure, tres places vacants que pertanyen a l'escala d'administració general, subescala administrativa d'administració general. Aquestes places estan enquadrades en el grup C, dels de l'article 25 de la Llei 30/1984, de 2 d'agost, que pertany a l'escala d'administració general. Les places tenen consignat el nivell màxim de complement de destinació, dues pagues extraordinàries i les altres atribucions que corresponguen d'acord a la legislació vigent i els acords municipals.
  
2. El procés selectiu s'ajustarà a allò que s'estableix en aquestes bases i supletòriament en el que s'estableix en la legislació següent:
  
· Llei 7/1985, de 2 d'abril, Reguladora de les Bases de Règim Local.
  
· Reial Decret Legislatiu 781/1986, de 18 d'abril.
  
· Llei 30/1984, de 2 d'agost, de Mesures per a la Reforma de la Funció Pública i les modificacions que hi corresponen.
  
· Reial Decret 896/1991, de 7 de juny, sobre regles bàsiques i programes mínims per a la selecció de funcionaris de l'administració local.
  
· Decret Legislatiu, de 24 d'octubre de 1995, pel qual s'aprova el Text Refós de la Llei de la Funció Pública Valenciana.
  
· Reial Decret 364/1995, de 10 de març, pel qual s'aprova el Reglament i Ingrés del Personal al Servei de l'Administració de l'Estat.
  
Segona
  
Els aspirants que resulten nomenats per a aquestes places romandran sotmesos, des del moment de la presa de possessió, al règim d'incompatibilitats vigents. La declaració de compatibilitat exigirà un pronunciament exprés del Ple de la corporació.
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana. L'anunci d'extracte d'aquesta convocatòria també es publicarà en el Boletín Oficial del Estado. Els anuncis successius es publicaran únicament en el Butlletí Oficial de la Província i al tauler d'edictes de l'Ajuntament.
  
En qualsevol moment, sempre abans que els aspirants presenten sol·licituds, el Ple de l'Ajuntament podrà modificar o deixar sense efecte aquesta convocatòria mitjançant l'adopció de l'acord pertinent, que es publicarà en el Butlletí Oficial de la Província i en Diari Oficial de la Generalitat Valenciana.
  
Tercera. Condicions generals dels aspirants
  
Per a ser admés en aquest procés selectiu per a l'accés a la funció pública local caldrà:
  
a) Posseir la nacionalitat espanyola o, d'acord amb el que s'estableix en la Llei 17/1993, de 23 de desembre, sobre l'Accés a Determinats Sectors de la Funció Pública, dels nacionals dels altres estats membres de la Unió Europea, tenir la nacionalitat d'un país membre d'aquesta o la de qualsevol d'aquells estats als quals, en virtut de tractats internacionals realitzats per la Unió Europea i ratificats per Espanya, siga d'aplicació la lliure circulació de treballadors en els termes en els quals aquesta es troba definida en el tractat constitutiu de la Unió Europea.
  
b) Tenir 18 anys d'edat i no excedir-ne de 55; ambdues edats fan referència al dia en què finalitze el termini de presentació d'instàncies. El límit d'edat màxima es compensarà, si escau, amb els serveis efectius prestats anteriorment amb qualsevol administració pública.
  
c) Estar en possessió del títol de Batxiller Superior, Formació Professional de segon grau o equivalent, o en condicions d'obtenir-lo en la data en què finalitze el termini de presentació d'instàncies.
  
d) No patir malaltia o defecte físic que impedisca l'exercici de les corresponents funcions inherents a les places.
  
Els qui tinguen la condició de minusvàlids hauran d'acreditar l'aptitud per a l'exercici de les funcions corresponents a la plaça mitjançant un dictamen expedit, amb posterioritat a la publicació d'aquesta convocatòria en el Boletín Oficial del Estado i amb anterioritat a la iniciació de les proves selectives, per un equip multiprofessional competent, d'acord amb el que s'estableix en l'article 38.3 de la Llei 13/1982, de 7 d'abril. En cas contrari no seran admesos a les proves selectives.
  
e) No trobar-se inhabilitat penalment per a l'exercici de funcions públiques.
  
f) No haver sigut separat, mitjançant expedient disciplinari, de qualsevol de les administracions públiques, ni trobar-se inhabilitat per a l'exercici de funcions públiques.
  
Quarta. De les instàncies
  
1. Les instàncies en què se sol·licita prendre part en aquesta oposició lliure, s'adreçaran a l'alcalde president i hauran d'ajustar-se al model de l'annex III; si les persones interessades ho desitgen, les instàncies els seran facilitades de manera gratuïta a les oficines municipals de l'Ajuntament.
  
2. Les instàncies s'hauran de presentar al Registre General de l'Ajuntament (plaça de l'Ajuntament, 1. CP 46683), o en qualsevol de les formes establides en l'article 38.4 de la Llei 30/1992, de 26 de novembre, durant el termini de 20 dies naturals, comptadors des de l'endemà de la publicació de l'extracte d'aquesta convocatòria en el Boletín Oficial del Estado (nota: aquest Ajuntament no té subscrits els convenis establits en l'article 38.4.b de la Llei 30/1992).
  
3. A les instàncies s'adjuntarà el resguard justificatiu de l'ingrés dels drets d'examen, que són de 10.000 pessetes per a tots els aspirats, que s'efectuarà directament o mitjançant transferència en qualsevol de les entitats bancàries situades en aquest municipi en els comptes oberts a nom de l'Ajuntament. Si el pagament s'efectua mitjançant gir postal o telegràfic, es consignarà el número de gir.
  
L'import dels drets d'examen únicament es retornaran si l'aspirant no és admés a les proves.
  
Cinquena. Admissió d'aspirants
  
Per a ser admesos a les proves selectives, n'hi haurà prou amb què els aspirants manifesten en les instàncies complir tots i cada un dels requisits exigits en la base tercera, que fan referència a la data d'expiració del termini de presentació d'instàncies, i que hagen pagat els drets d'examen.
  
Una vegada finalitzat el termini de presentació d'instàncies, la Presidència dictarà una resolució, en el termini màxim d'un mes, en què declararà aprovades les llistes provisionals d'aspirants admesos i exclosos. En aquesta resolució, que es publicarà en el Butlletí Oficial de la Província i al tauler d'anuncis de l'Ajuntament, constaran el nom i els cognoms dels aspirants admesos i exclosos i, si escau, el motiu de l'exclusió. Contra aquesta resolució es podrà presentar una reclamació en el termini de 10 dies hàbils, comptadors des de l'endemà de la publicació en el Butlletí Oficial de la Província. Les reclamacions seran acceptades o rebutjades mitjançant una resolució de l'Alcaldia que aprove la llista definitiva, que també es farà pública. Contra aquesta resolució que posa fi a la via administrativa, hi podran interposar un recurs contenciós administratiu davant la sala del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la resolució en el Butlletí Oficial de la Província. Tot això sense perjudici del que s'estableix en els articles 71 i 121 de la Llei 30/1992, pel que fa a l'esmena i millora de la sol·licitud. Això no obstant, i si no es presenten reclamacions, la llista provisional d'admesos i exclosos s'entendrà elevada a definitiva sense necessitat d'una nova publicació.
  
Sisena. Dels altres tràmits previs a la realització de les proves i del tribunal qualificador
  
1. En la mateixa resolució en què s'aprove la llista provisional d'aspirants admesos i exclosos, es fixarà la composició del tribunal qualificador, la data i l'hora de realització del primer exercici de l'oposició i l'ordre d'actuació dels aspirants que no puguen actuar conjuntament.
  
Pel que fa a l'ordre d'actuació, es determinarà prèviament a través d'un sorteig públic dirigit pel president i assistit del secretari.
  
2. El tribunal qualificador es constituirà en l'ordre de nomenament següent i pels membres següents:
  
1. President: el tinent d'alcalde designat o el regidor en qui delegue, que actuarà amb veu i vot.
  
2. Un tècnic designat per l'Ajuntament.
  
3. Secretari: el de la corporació o funcionari en qui delegue, que actuarà amb veu i vot.
  
4. Un representant de la Generalitat Valenciana, dels designats per la Direcció General d'Administració Local.
  
5. Un representant del professorat oficial, dels designats per l'Institut Valencià d'Administració Pública.
  
La designació dels membres del tribunal inclourà la dels suplents respectius.
  
El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requerisquen, els quals col·laboraran amb el tribunal i tindran veu però no vot.
  
El tribunal no es podrà constituir ni actuar sense l'assistència de més de la meitat dels seus integrants, titulars o suplents, indistintament. En tot cas, hauran s'assistir el president i el secretari, els titulars o suplents, indistintament. Així mateix, el tribunal està facultat per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen l'ordre degut en aquestes, en tot allò no previst en aquestes bases i per a l'adequada interpretació d'aquestes. No es computaran a aquest efecte els observadors i/o assessors especialistes. El tribunal emetrà en els casos de falta de consens o de discrepància vot oral en l'ordre invers al del seu nomenament ans indicat, és a dir representant del professorat oficial, representant de la Generalitat Valenciana, secretari, tècnic i president; i es traurà la mitjana de la votació majoritària sobre la proposta presentada; la puntuació assignada o la proposta d'acord. A més de les regles anteriors s'aplicarà supletòriament el règim de funcionament determinat en el Reial Decret 2.568/1986 per a les comissions informatives.
  
En cada sessió del tribunal podran participar els membres titulars, i si estan absents, els suplents, però no podran substituir-se entre si a la mateixa sessió.
  
Si una vegada constituït el tribunal i iniciada la sessió, s'absenta el president, aquest designarà, entre els vocals concurrents, el que el substituirà durant la seua absència. S'aplicarà el mateix si s'absentà el secretari.
  
De cada sessió, el secretari estendrà una acta, on es faran constar, com a mínim, les qualificacions dels exercicis de cada aspirant formades de la manera descrita, i també els vots particulars que s'hi produïsquen, amb la sol·licitud prèvia de qui les haja emés. Les actes numerades i signades per tots els assistents constituiran l'expedient que reflectirà el procés selectiu dut a terme.
  
Els membres del tribunal, tret del president, hauran de posseir una titulació igual o superior a la requerida per a aquesta convocatòria.
  
Si els membres del tribunal, una vegada iniciades les proves, cessen en els seus càrrecs en virtut dels quals van ser designats, continuaran exercint les funcions corresponents en el tribunal fins que acabe el procés selectiu. Si per qualsevol motiu el president, el secretari o els suplents necessaris, amb independència de les responsabilitats en què incórreguen, no volen o no poden continuar sent membres del tribunal i impedeixen la continuació del procediment selectiu per manca de titulars o de suplements necessaris, es consideraran vàlides les actuacions anteriors i previs els tràmits corresponents, es designaran els substituts dels que hagen cessat, i posteriorment es realitzaran les actuacions que manquen fins a l'acabament d'aquest procés selectiu.
  
Quan concórreguen en els membres del tribunal alguna de les circumstàncies previstes en l'article 28 de la Llei 30/1992, aquests s'abstindran d'intervenir i notificaran aquesta circumstància a l'Alcaldia. Així mateix, els aspirants podran recusar-los en la forma establida en l'article 29 de la llei esmentada.
  
Els membres del tribunal, els possibles assessors i/o observadors percebran les indemnitzacions que per raó del servei tinguen establides pel Reial Decret 236/1988, de 4 de març, en les quanties establides mitjançant la Resolució de 22 de març de 1993, ambdues normes referides a l'administració central de l'estat, o en les disposicions estatals aplicables en el moment de la realització d eles proves.
  
Les indemnitzacions per assistència es meritaran per aquells que, després d'haver sigut nomenats titulars o suplents, assessors i observadors, assistisquen personalment a les sessions que es realitzen. Les indemnitzacions a què es fan referència anteriorment, no es meritaran ni les percebrà el personal al servei de l'Ajuntament de San Antonio de Benagéber, en els supòsits que les reunions o actes que donarien lloc a la seua percepció es realitzen en les hores compreses en la jornada normal de treball d'aquest. En el supòsit que es nomenen observadors, les indemnitzacions meritades per assistència seran equivalents al 50% de les meritades pels vocals.
  
A l'efecte establit en el Reial Decret 236/1998, aquest tribunal tindrà la categoria tercera.
  
Setena. Començament i desenvolupament de les proves
  
Els exercicis del procediment selectiu convocat no podran donar començament fins transcorreguts, almenys, dos mesos des de la data en què aparega publicat l'anunci de la convocatòria en el Boletín Oficial del Estado.
  
Les proves no podran començar fins transcorreguts, almenys, 15 dies des de la publicació de la data, l'hora i el lloc de començament del primer exercici.
  
El començament de la resta d'exercicis s'anunciarà únicament al tauler d'anuncis de l'Ajuntament i al local on s'haja realitzat la prova precedent, amb una antelació mínima de 12 hores si es tracta del mateix exercici, i de 24 hores si es tracta d'un de nou. Des de la total conclusió d'un exercici o prova fins al començament de la següent haurà de transcórrer un termini mínim de 72 hores i un màxim de 45 dies. Es podran reduir els terminis indicats anteriorment si els proposa el tribunal i els acceptaren tots els aspirants, o fos sol·licitat per aquests de manera unànime. Això es farà constar a l'expedient.
  
Els aspirants seran convocats en crida única. La no presentació en qualsevol dels exercicis en el moment de ser cridats, comportarà automàticament que decau en els seus drets a participar en aquest exercici i els successius, i en conseqüència, quedarà exclòs del procés selectiu. No obstant això, en els supòsits de força major que hagen impedit la presència dels aspirants en el moment previst, sempre que estiga degudament justificat i així s'aprecie pel tribunal, es podrà examinar discrecionalment els aspirants que no va comparéixer quan van ser cridats, sempre que no haja finalitzat la prova corresponent, ni es dificulte el desenvolupament de la convocatòria, amb perjudici per a l'interés general de tercers. El tribunal podrà requerir dels aspirants que n'acrediten la personalitat, a aquest fi hauran d'anar proveïts del document nacional d'identitat.
  
Vuitena. Proves selectives
  
1. El procediment de selecció serà el d'oposició lliure, que constarà dels exercicis següents:
  
Primer exercici. Es puntuarà d'1 a 10 punts. Obligatori i eliminatori. Consistirà a contestar per escrit un test de 60 preguntes amb tres respostes alternatives, i únicament una d'elles serà correcta, i relacionades amb els temes que figuren en els annexos I i II, en un temps màxim d'una hora. S'aplicarà la fórmula encerts menys errades partits per tres (nombre d'alternatives) menys un igual a puntuació, que es reduirà després a la puntuació d'1 a 10 punts; vbg. 60 encerts (sense cap errada) = a 10 punts. Les respostes en blanc no puntuaran ni positivament ni negativament.
  
Segon exercici. També es puntuarà d'1 a 10 punts. Obligatori i eliminatori. Consistirà a desenvolupar per escrit, durant un temps màxim de tres hores, de dos temes d'entre tres proposats pel tribunal i relacionats amb els continguts del programa que figuren en l'annex II; sense que hagen de coincidir amb l'enunciat de cap d'ells. Aquest exercici el llegirà obligatòriament l'aspirant davant del tribunal. En cas contrari se'l qualificarà amb zero punts. En aquest exercici es valoraran els coneixements del tema, el nivell de formació general, la composició gramatical i la claredat en l'exposició.
  
Tercer exercici. Es puntuarà d'1 a 10 punts. Obligatori i eliminatori. Consistirà en la resolució per escrit durant el temps màxim de dues hores, d'un o diversos casos pràctics que el tribunal determinarà i que estaran relacionats amb els continguts del programa que figuren en l'annex II. Durant el desenvolupament de la prova els aspirants podran fer ús de textos legals, col·leccions de jurisprudència i màquines calculadores, exclusivament. En aquest exercici es valorarà la sistemàtica en el plantejament, la correcta formulació de conclusions i/o resultats i el coneixement i adequada aplicació de la normativa vigent.
  
Quart exercici. Obligatori i eliminatori. Consistirà en la traducció d'un text del castellà al valencià i un altre text del valencià al castellà, proposats pel tribunal. La durada màxima d'aquest exercici serà d'una hora.
  
Cinqué exercici. Obligatori i no eliminatori. Consistirà en una prova de maneig de l'equip informàtic bàsic, el qual inclourà els següents paquets informàtics: domini d'entorn Windows (Windows 95), domini de processadors de text sota Windows (Microsoft Works 4.0 i Microsoft Word 97), domini de full de càlcul (Excel 97), així com la introducció al Sistema de Gestió Municipal Asiasoft II patrocinat per la Generalitat Valenciana i la Diputació Provincial de València (sota domini Unix). En aquest exercici es valorarà l'habilitat en un del processador de textos, i també l'ortografia.
  
2. Els exercicis obligatoris i eliminatoris es qualificaran cada un d'ells, de 0 a 10 punts. Seran eliminats els aspirants que no aconseguisquen un mínim de 5 punts en cada un d'ells. Els exercicis obligatoris i no eliminatoris es qualificaran cada un d'ells de 0 a 2 punts.
  
3. De la puntuació final. La puntuació final de l'oposició lliure es constituirà per la suma de les obtingudes en els cinc exercicis.
  
Novena. Relació d'aprovats, presentació de documents i nomenament
  
L'ordre de qualificació definitiva estarà determinat per la suma de les puntuacions obtingudes en tots els exercicis de l'oposició i resultaran aprovats aquells aspirants que obtinguen la major puntuació, i el tribunal elevarà proposta de nomenament a la Presidència de la corporació. En cap cas el tribunal podrà declarar que han superat la convocatòria un nombre d'aspirants superior a les vacants convocades.
  
Si hi ha empat entre diversos aspirants, l'ordre s'establirà atenent en primer lloc a la major puntuació obtinguda en el segon exercici, i en segon lloc, a l'obtinguda en el tercer exercici. Si persisteix l'empat, aquest es dirimirà per sorteig públic.
  
Els opositors proposats presentaran a la Secretaria de la corporació, dins del termini de 20 dies naturals, comptadors des de la publicació de la llista de l'aspirant aprovat, els documents següents:
  
1. Fotocòpia del document nacional de identitat.
  
2. Certificat de naixement.
  
3. Còpia autenticada de la titulació elegida per a la plaça, o justificant d'haver pagat els drets per a la seua expedició.
  
4. Declaració jurada de no trobar-se incurs en causa d'incapacitat o incompatibilitat.
  
5. Certificat mèdic acreditatiu de no patir malaltia o defecte físic que impedisca l'exercici de les corresponents funcions públiques pròpies de la plaça.
  
6. Declaració jurada de no haver sigut separat, mitjançant un expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques.
  
7. Els qui tingueren la condició de funcionari de carrera, estaran exempts de justificar documentalment les condicions i els requisits ja demostrats per a obtenir el seu anterior nomenament, i hauran de presentar un certificat del ministeri, corporació local, administració autonòmica o organisme públic de què depenga, i acreditarà la seua condició i totes les circumstàncies que consten en el seu full de serveis.
  
Si dins del termini indicat i tret de casos de força major, els aspirants proposats no presentaran la seua documentació o no complisca els requisits exigits, no podran ser nomenats i quedaran anul·lades totes les seues actuacions, sense perjudici de les responsabilitats en què haguera incorregut per falsedat en la instància en què va sol·licitar prendre part en l'oposició. En aquest cas, es formularà pel tribunal una nova proposta de nomenament, per ordre de major puntuació, a favor dels aspirants que hagen superat els exercicis.
  
Una vegada efectuat el nomenament per l'Alcaldia, els aspirants nomenats, dins del termini de 20 dies hàbils, comptadors des de l'endemà d'aquell en què li siga notificat el nomenament, hauran de prendre possessió.
  
Els aspirants proposats i nomenats que no prenguen possessió dins del termini assenyalat sense causa justificada, decauran en els seus drets, i no obtindran la condició de personal funcionari. En aquest cas, es formularà una nova proposta de nomenament pel tribunal, per ordre de major puntuació, a favor de l'aspirant següent que haja superat els exercicis.
  
Deu. Impugnació
  
l. En contra d'aquestes bases, que exhaureixen la via administrativa, se podrà interposar un recurs contenciós administratiu davant la sala corresponent del Tribunal Superior de Justícia de la Comunitat Valenciana, durant el termini de dos mesos, comptadors des de l'endemà de la publicació en el Boletín Oficial del Estado de l'anunci de la convocatòria.
  
Com a requisit previ per a la interposició d'aquest recurs contenciós administratiu, haurà d'efectuar la comunicació prèvia d'aquesta interposició al Ple de l'Ajuntament (art. 110.3 de la Llei 30/1992, de 26 de novembre).
  
Tot això sense perjudici que puga exercitar qualsevol altre recurs o acció que estime procedent.
  
2. Per als supòsits d'anul·lació o revisió d'ofici dels acords que aproven la convocatòria s'ajustarà a allò que s'estableix en el títol VII, capítols I i II de la Llei 30/1992.
  
3. Contra les actuacions del tribunal qualificador els aspirants podran interposar un recurs ordinari davant l'Alcaldia Presidència, en el termini d'un mes, comptador des que aquelles es feren públiques. Per a la resolució del recurs ordinari, l'Alcaldia sol·licitarà prèviament un informe no vinculant del tribunal actuant que, si escau, es constituirà a aquest efecte. L'informe serà vinculant quan el recurs ordinari pretenga l'alteració de la proposta de nomenament.
  
ANNEX 1
  
Tema I. La Constitució. Pluralitat de significats. La Constitució com a text normatiu. La Constitució espanyola.
  
Tema II. Drets i deures fonamentals dels espanyols. La seua garantia i suspensió. El defensor del poble.
  
Tema III. Les Corts Generals. Composició. Atribucions i funcionament. Elaboració de les lleis. Els tractats internacionals.
  
Tema IV. El poder judicial. El principi d'unitat jurisdiccional. El Tribunal Constitucional. El Tribunal Suprem. Organització judicial espanyola.
  
Tema V. Les comunitats autònomes. Relacions entre l'estat i les comunitats autònomes. L'organització política i administrativa de les comunitats autònomes. El finançament de les comunitats autònomes.
  
Tema VI. L'Estatut d'Autonomia de la Comunitat Valenciana.
  
Tema VII. Institucions de la Generalitat Valenciana: el síndic de greuges i el Consell Jurídic Consultiu.
  
Tema VIII. La funció pública. Drets i deures del personal al servei de l'administració pública.
  
Tema IX. El dret administratiu. Concepte. Fonts. La Constitució. La llei. Disposicions normatives amb força de llei. El reglament. Altres fonts del dret administratiu.
  
Tema X. Principis generals i fases del procediment administratiu.
  
Tema XI. L'acte administratiu. Concepte, elements i classes. Validesa i eficàcia. El silenci administratiu. La certificació dels actes presumptes. Execució dels actes administratius. Notificació i publicació.
  
Tema XII. Drets dels ciutadans. Presentació de sol·licituds, al·legacions, escrits i comunicacions. Els registres públics.
  
Tema XIII. Invalidesa de l'acte administratiu i de les disposicions generals. Supòsits de nul·litat de ple dret i anul·labilitat. El principi de conservació de l'acte administratiu: transmissibilitat, conservació, conversió y convalidació.
  
Tema XIV. Formes de l'acció administrativa. Foment. Policia. Servei públic. Potestat sancionadora i procediment sancionador.
  
Tema XV. Dels delictes contra la hisenda pública. Dels delictes relatius a l'ordenació del territori, i la protecció del patrimoni històric i del medi ambient. Dels delictes contra l'administració pública.
  
ANNEX II
  
Tema I. L'administració local en la Constitució de 1978. Règim jurídic: especial referència a la Llei 7/1985, de 2 d'abril, Reguladora de les Bases de Règim Local, i el Reial Decret Legislatiu 781/1986, de 18 d'abril, pel qual s'aprova el Text Refós de les disposicions legals vigents en matèria de règim local.
  
Tema II. Competències municipals. Els òrgans municipals. Atribucions dels distints òrgans.
  
Tema III. Funcionament dels òrgans col·legiats. Convocatòria i ordre del dia. Requisits de constitució. Votacions. Actes i certificats d'acords.
  
Tema IV. La potestat reglamentària. Les ordenances municipals: concepte, classes, i procediment d'aprovació. Els bans de l'Alcaldia. La publicació de les normes locals. Límits de la potestat reglamentària local.
  
Tema V. Procediment administratiu local. El registre d'entrada i eixida de documents. Requisits en la presentació de documents. Comunicacions i notificacions.
  
Tema VI. El municipi: elements integrants: alteracions territorials.
  
Tema VII. La intervenció administrativa local en l'activitat privada. Procediments de concessió de llicències. Autoritzacions administratives.
  
Tema VIII. Els béns de les entitats locals. Classes i règim jurídic.
  
Tema IX. Els recursos contra els actes dictats per l'administració local.
  
Tema X. El servei públic en l'esfera local. Les maneres de gestió dels serveis públics locals.
  
Tema XI. Els contractes administratius en l'esfera local. Òrgans de contractació. Requisits per a contractar amb l'administració. La tramitació dels expedients de contractació. Procediments i formes d'adjudicació. Els contractes menors.
  
Tema XII. Hisendes locals. Classificació dels recursos de les hisendes locals. Ordenances fiscals.
  
Tema XIII. Impostos locals. Concepte i classes.
  
Tema XIV. L'impost sobre béns immobles. L'impost sobre vehicles de tracció mecànica.
  
Tema XV. L'impost sobre construccions, instal·lacions i obres. L'impost sobre l'increment del valor dels terrenys de naturalesa urbana.
  
Tema XVI. Taxes i les seues classes. Règim jurídic i règim del seu càlcul. Preus públics. Contribucions especials.
  
Tema XVII. Gestió tributària en l'administració local. Gestió recaptadora en l'administració local. Òrgans recaptadors en l'administració local.
  
Tema XVIII. El deute tributari: components. Formes d'extinció del deute tributari. Obligats al pagament. Temps de pagament. Mitjans de pagament. Efectes del pagament. Ajornament i fraccionament de deutes. Pràctica de les notificacions.
  
Tema XIX. El procediment de recaptació en via de constrenyiment. Efectes. Títols per a execució. Ingressos en el procediment de constrenyiment. Embargament de béns.
  
Tema XX. El pressupost de les corporacions locals. Concepte. Principis pressupostaris. Continguts dels pressupostos. Elaboració i aprovació del pressupost. Estructura pressupostària.
  
Tema XXI. Règim jurídic de la despesa pública local. El crèdit pressupostari. Els crèdits inicials i les modificacions pressupostàries. Liquidació d'obligacions.
  
Tema XXII. Els ingressos pressupostaris. Ingressos afectats. Liquidació de drets.
  
Tema XXIII. La tresoreria de les entitats locals: caràcter i funcions. El maneig i custòdia dels fons i valors. La gestió.
  
Tema XXIV. Funció pública local. Concepte i classes, del personal al servei de l'administració local. Oferta pública d'ocupació. Selecció i provisió.
  
Tema XXV. Drets i deures del personal al servei de les entitats locals. Les retribucions. El règim de la Seguretat Social del personal al servei de l'administració local. Nòmines. Altes i baixes i la seua justificació.
  
ANNEX III
  
Model d'instància
  
Oposició lliure convocada per a cobrir tres places vacants d'administratius d'administració general de l'Ajuntament de San Antonio de Benagéber
  
Convocatòria de data:...
  
Primer cognom:...
  
Segon cognom:...
  
Nom:...
  
Data de naixement:...
  
Nacionalitat:...
  
DNI:...
  
Domicili:... CP:...
  
Població:...
  
Telèfon:...
  
La persona que firma més avall declara que compleix tots i cada un dels requisits exigits en la base tercera de la convocatòria, els quals acreditarà documentalment en el seu dia.
  
Data
  
ALCALDIA PRESIDÈNCIA DE L'AJUNTAMENT DE SAN ANTONIO DE BENAGÉBER (VALÈNCIA)